Ženská dvojhra na Australian Open 2017

Angelique Kerberová bola obhajkyňa titulu, prehrala však v štvrtom kole s Coco Vandewegheovou. Bol to jej prvý grandslamový titul ako nasadenej jednotky.

Serena Williamsová vyhrala titul, jej 7. austrálsky titul celkovo. Vo finále porazila svoju sestru Venus Williamsovú, 6–4, 6–4.

Serenine víťazstvo znamenalo 23. grandslamový titul vo dvojhre, prekonala tým Steffi Grafovú.

 Turnaj 
náhľad|Osemnásta nasadená Sam Stosurová prehrala v prvom kole s Heather Watsonovou
Na začiatku turnaja súperili o post svetovej jednotky päť najvyššie nasadených hráčok – Angelique Kerberová, Serena Williamsová, Agnieszka Radwańská, Simona Halepová a Karolína Plíšková. Štvrtá nasadená Halepová bola druhýkrát za sebou vyradená v úvodnom kole. Svetová trojka Radwańská vypadla vo svojom druhom zápase s Lučićovou–Baroniovou. Po druhom kole mohla Kerberovú ohroziť len Williamsová. Vyradením vo štvrtom kole Nemke odpočítali 1 760 bodov a Američanka sa na prvé miesto vráti len v prípade zisku titulu.

Chorvátka Mirjana Lučićová-Baroniová sa prebojovala do štvrťfinále Grand Slamu prvýkrát od Wimbledonu 1999 a ukončila tak sériu 33 účastí bez dosiahnutia tejto fázy. Medzi poslednou osmičkou hráčok zdolala Češku Karolínu Plíškovú. Do svojho premiérového grandslamového semifinále vo dvojhre postúpila Američanka Coco Vandewegheová.

 Finále Sereny a Venus Williamsových: Rekordný 23. grandslam pre mladšiu zo sestier 
Do deviateho vzájomného finále na grandslame prenikli sestry Serena a Venus Williamsová, ktoré sa na okruhu celkovo stretli v dvadsiatich siedmich stretnutiach. Aktívnu bilanciu výhier držala mladšia Serena Williamsová pomerom 16–11, z toho v grandslamových finále 6–2. Ta sa snažila o rekordnú 23. grandslamovú trofej v open ére, siedmu z Melbourne Parku a návrat do čela svetovej klasifikácie. 36–ročná Venus Williamsová sa stala najstaršou finalistkou Australian Open v otvorenej ére a v záverečnom dueli sa predstavila po prvýkrát od roku 2003. Do grandslamového finále sa naposledy predtým prebojovala vo Wimbledone 2009.

Z víťazstva sa radovala mladšia zo sesterského dua 34–ročná Serena Williamsová, keď svoju sestru Venus premohla po 1 hodine a 21 minútach výsledkom 6–4 a 6–4 a nadviazala tak na svoje triumfy z rokov 2003, 2005, 2007, 2009, 2010 a 2015. Turnajom prešla bez straty setu, keď ju v osemfinále najviac potrápila Češka Barbora Strýcová, ktorá jej dokázala vziať najvyšší počet deviatich gemov, a tiež odobrať najvyšší počet štyroch servisov.

Finálový duel začali obe sestry strateným podaním. Za stavu 3–3 potom Serena dokázala prelomiť servis a prvý set zdarne doservírovať k víťazstvu. V druhom sete potom neponúkla staršej Venus žiadnu príležitosť k brejku a sama získala jej podanie, čo znamenalo výhru v celom stretnutí.

Ziskom rekordnej 23. granslamovej trofeje, siedmej z Melbourne Parku, sa v open ére datovanej od roku 1968 osamostatnila pred nemeckou tenistkou Steffi Grafovou, a len jediný titul ju delil od vyrovnania rekordu Margaret Courtovej z Austrálie, ktorá zvíťazila dvadsaťštyri krát. V prebiehajúcej sezóne si pripísala premiérové ​​turnajové víťazstvo, ktoré predstavovalo sedemdesiaty druhý singlový titul na okruhu WTA Tour. Do rebríčka získala 2 000 bodov a pripísala si čiastku 3 700 000 austrálskych dolárov Bodový zisk pre ňu v následnom vydaní rebríčka WTA z 30. januára 2017 znamenal návrat na post svetovej jednotky, na ktorom vystriedala Kerberovú.

Pri slávnostnom ceremoniáli víťazná Serena Williamsová polichotila sestre: „Venus, si mojou inšpiráciou a bez teba by som nebola svetovou jednotkou, nemala dvadsaťtri titulov, bez teba by som nemala vôbec nič. Si jediný dôvod, prečo tu stojím, prečo existujú sestry Williamsové. Za to ti ďakujem, robíš ma lepšou tenistkou“. Staršia sestra jej pochvalu opätovala: „To je moja malá sestra, vážení. Gratulujem ti k číslu dvadsaťtri. Pár som ich s tebou prehrala. Som na teba neuveriteľne pyšná. Vždy, keď tu nemôžem byť alebo som sa do finále nedostala, si tu ty“. Trofej šampiónke odovzdala bývalá víťazka turnaja Hana Mandlíková.

 Nasadenie hráčok 
{{Stĺpce|2|
  Angelique Kerberová (Štvrté kolo)
  Serena Williamsová (Víťazka)
  Agnieszka Radwańská (Druhé kolo)
  Simona Halepová (Prvé kolo)
  Karolína Plíšková (Štvrťfinále)
  Dominika Cibulková (Tretie kolo)
  Garbiñe Muguruzová (Štvrťfinále)
  Svetlana Kuznecovová (Štvrté kolo)  Johanna Kontová (Štvrťfinále)
 Carla Suárezová Navarrová (Druhé kolo)
 Elina Svitolinová (Tretie kolo)
 Timea Bacsinszká (Tretie kolo)
 Venus Williamsová (Finále)
 Jelena Vesninová (Tretie kolo)
 Roberta Vinciová (Prvé kolo)
 Barbora Strýcová (Štvrté kolo)

  Caroline Wozniacka (Tretie kolo)
  Samantha Stosurová (Prvé kolo)
  Kiki Bertensová (Prvé kolo)
  Čang Šuaj (Druhé kolo)
  Caroline Garciová (Tretie kolo)
  Daria Gavrilovová (Štvrté kolo)
  Daria Kasatkinová (Prvé kolo)
  Anastasija Pavľučenkovová (Štvrťfinále)
  Tímea Babosová (Prvé kolo)
  Laura Siegemundová (Prvé kolo)  Irina-Camelia Beguová (Druhé kolo)  Alizé Cornetová (Druhé kolo)  Monica Puigová (Druhé kolo)  Jekaterina Makarovová (Štvrté kolo)  Julia Putincevová (Druhé kolo)  Anastasija Sevastovová (Tretie kolo)}}Kliknutie na číslo tenistu, slúži na odkázanie priamo do príslušnej sekcie, v ktorej tento nasadený hráč hraje.

 Pavúk 

 Finálová fáza 

 Horná polovica 

 1. sekcia 

 2. sekcia 

 3. sekcia 

 4. sekcia 

 Dolná polovica 

 5. sekcia 

 6. sekcia 

 7. sekcia 

 8. sekcia 

Referencie

Externé odkazy


Kategória:Australian Open 2017